10 Batho ba le bantsi gompieno ba ba mo Dikerekeng tse di ipitsang gore ke tsa Bokeresete le bone ba ntse fela jalo. Fela jaaka Bajuda ba lekgolo la ntlha la dingwaga, “ba na le tlhoafalo ka Modimo; mme e seng go ya ka kitso ya boammaaruri.” (Baroma 10:2) Le mororo bangwe ba ithuta Baebele, ga ba batle go dumela se e se buang. Ba gana go dumela gore Jehofa o ruta batho ba gagwe a dirisa setlhopha sa gagwe sa Bakeresete ba ba tloditsweng sa motlhanka yo o boikanyego le yo o botlhale. (Mathaio 24:45) Le fa go ntse jalo, rona re a tlhaloganya gore Jehofa ke ene a rutang batho ba gagwe le gore tsela e re tlhaloganyang dithuto tse Modimo a re rutang tsone e nna e ntse e tokafala. (Diane 4:18) Fa re itetla go rutwa ke Jehofa, re tla nna le kitso kaga thato ya gagwe le ka maikaelelo a gagwe.